[Alexander Episcopus servus servorum Dei, dilecto filio Guillelmo Abbati Clun. Notario nostro salutem et Apostolicam benedictionem. Cum felicis recordationis Innocentius Papa prædecessor noster te de Notariæ suæ Officio, ad Regimen Monasterii Cluniacensis, prout in ipsius litteris contineri perspeximus, renitentem promoverit et invitum: Nos ad instar prædecessoris ejusdem volentes tibi facere gratiam specialem, utendi eodem officio, quandocumque et quotiescumque ad Apostolicam sedem accesseris, plenam tibi concedimus auctoritate præsentium facultatem. Nulli ergo, etc. Datum Neapoli Calendis Maii, Pontificatus nostri anno I.]